Dan hu l-messaġġ li ddendel mal-Berlaymont, il-bini tal-Kummissjoni Ewropea, fid-dawl li l-jum tal-15 ta' Ġunju jfisser id-daqqa tal-mewt għat-tariffi tar-roaming biex issa meta wieħed isiefer ikun qed iħallas l-istess tariffi li jħallas f'pajjiżu. F'dan il-jum storiku għas-suq wieħed Ewropew ħarġu dikjarazzjoni konġunta l-Presidenti tal-istituzzjonijiet Ewropej. Dawn huma l-President tal-Parlament Ewropew Antonio Tajani, il-Prim Ministru ta' Malta Joseph Muscat f'isem il-Presidenza tal-Kunsill tal-Unjoni Ewropea u l-President tal-Kummissjoni Ewropea Jean Claude Juncker.